### HK-klubben under regionshuset

Mundtlige beretning til generalforsamling,   
onsdag den 5. marts 2025

**Indledning**

Jeg takker for ordet og tak fordi I er kommet i dag for at være med til vores generalforsamling.

Jeg skal på vegne af HK klubben under regionshuset afgive beretningen.

**Bestyrelsesarbejde**

Jeg vil starte med en præsentation af klubbens tillidsvalgte og revisor.

Vil I rejse jer op, så vi kan se, hvem I er:

TR: Michael, Martin - suppleanter er Jette og Charlotte

TR: Tina Charlotte, suppleant er Mie

TR: Kirstine, suppleant er vakant

Arbejdsmiljørepræsentant i klubben er Ursula

Revisor er Anne.

Jeg vil gerne indlede beretningen med et vers fra Kaj Munks sidste digtsamling fra 1943. Han blev dræbt den 5. januar 1944 af gestapo. Digtet er et besættelsesdigt.

Et digt om det tilsyneladende svage væsen, der nægter at lade sig kue og overvinder omgivelserne modstand.

Verden er ved at forandre sig og hvis vi og Europa fortsat skal have fred og frihed, som vi tager for givet, må vi nok se i øjnene, at det kan komme til at se anderledes ud i fremtiden.

Men digtet er også blevet et symbol på foråret og marts er jo forårets første måned.

**Den blå anemone**

Hvad var det dog, der skete?  
Mit vinterfrosne hjertes kvarts  
må smelte ved at se det  
den første dag i marts.  
Hvad gennembrød den sorte jord  
og gav den med sit søblå flor  
et stænk af himlens tone?  
Den lille anemone,  
jeg planted dér i fjor.

Jeg vil starte med de årlige lønforhandlinger i 2024.

**Årlige lønforhandlinger:**

Lønforhandlingerne i 2024 blev afviklet over en længere periode, hvor vi startede i januar og havde den sidste forhandling i april 2025.

Der har været store forskelle på, hvor mange lønkroner der blev hentet hjem i de forskellige koncernområder.

Vi hentede et samlet beløb på 1.076.126,00 kr. i grundbeløb. Det er 502.058,00 mindre end sidste år. Det skal sige, at Det Nære Sundhedsvæsen ikke har haft lønforhandling endnu for 2024. Det kommer i april 2025.

Jeg kan sige vi er 558 der er ansat på vores overenskomst, som skal deles om forholdsvis små penge.

**Og i år bliver det nok heller ikke de store beløb vi kan hente hjem.**

Vi ved godt, at mange er skuffede over, at de ikke kom i betragtning, især når mange ikke har fået hævet lønnen i flere år.

Vi gør alt for, at så mange får del i lønmidlerne, men samtidig skal det også kunne mærkes, hos den der får af lønmidlerne.

Udover den årlige lønforhandlinger, foregår der løbende lønforhandlinger igennem hele året ved bl.a. nyansættelser.

Det er lidt forskelligt, hvor ansættelserne sker.

**PowerPoint**

**Organisering:**

En af vores faste opgaver er at arbejde med organisering. I 2023 havde vi et organisationsprocent på 61,2% som er et fald fra 62,2% i 2022.

Det er lykkedes os at vende nedgangen i 2023 til en stigning i 2024 til 63,4%. Vores indsats med at være mere organiserende ser ud til at give resultater.

Ved sidste generalforsamling, havde vi en borddrøftelse om, hvordan vi får flere medlemmer. De to emner vi har valgt at sige noget i dag er:

* onboarding af nye medlemmer som Kirstine og Tina vil sætte nogle ord på og
* synlighed og aktiviteter som Martin og Michael ligeledes sætter nogle ord på.

**Elever:**

De sidste år har vi set en stigning i antal administrative elever, og det er vi selvfølgelig meget tilfredse med i klubben.

I øjeblikket har vi 26 elever fordelt på første og anden års elever.

Det er vores oplevelse, at de fungerer godt ude på arbejdspladserne, og eleverne er glade for vores arbejdspladser.

Jeg glæder mig altid til, at mødes med første års eleverne ved deres først elevmøde, hvor de får udleveret elevpose fra HK-afdelingen. Det er altid interessant at høre deres ønsker til uddannelsesstedet.

Der skal også være en tak til de elevansvarlige, der i dagligdagen tager vare på vores elever.

**MED-Hovedudvalget i hovedpunkter:**

Jeg vil også lige komme omkring MED-Hovedudvalgets arbejde i den forgangne år

**PowerPoint**

Noget af det vi bl.a. har arbejdet med er,

* Økonomisk situation – opbremsning af forbrug og ansættelser – specielt på SUH
* Organisationsændringer – ændringer i forbindelse med BASS
* Tilknytning og rekrutteringsudfordringer
* Arbejdstidsplanlægningen
* Årlig arbejdsmiljødrøftelse
* der har været møde med den politiske ledelse
* arbejde med fastholdelse af seniorer
* arbejde med arbejdsmiljøet
* komme med forslag til budgettet 2024

I efterår/vinter sidste år havde vi også valg til MED-systemet med virkning fra 1. januar 2025.

Ser vi ind i 2025 med et MED-perspektiv, så bliver det et svært år. Vi har en økonomi, som ser meget stram ud. Vi kommer til at følge økonomien tæt i MED-Hovedudvalget. Jeg vil også opfordre til, at I også følger med i jeres MED-udvalg.

**Arbejdsmiljøet:**

**PowerPoint**

Arbejdsmiljøet er et anlæggende for alle – vi er hinandens arbejdsmiljø. Sådan overordnede ser vores arbejdsmiljø godt ud i Region Sjælland. Men ser vi lidt nærmere ind i undersøgelsen, kan vi se, at der er variationer over tilfredsheden

Er der en oplevelse af, at arbejdsmiljøet ikke er som ønsket. Så brug jeres arbejdsmiljørepræsentant, som vil kunne give sparring eller hjælpe.

Vedkommende vil også kunne bringe det videre til ledelsen eller sætte det på dagsorden i jeres MED-udvalg.

**Klubbens arrangementer:**

Vi har haft flere medlemsmøder/arrangementer i 2024.

Vi har bl.a. være på Gyrstinge Skovkro til et efterårsarrangement med oplæg om hybridarbejde, arrangement om OK 24 og kongres 2024.

Der er blevet afviklet medlemsmøder om OK24 i Ringsted og Sorø.

Sidder I inde med ideer til arrangementer og afholdelsessteder, som vi kan samles om til gavn for fællesskabet, så send gerne en mail til mig.

**PowerPoint**

**TR-arbejde og TR imellem:**

Som tillidsvalgt er mange af vores opgaver lagt i et årshjul, da de gentager sig år efter år.

Men der er selvfølgelig også alle de opgaver, som vi ikke kender på forhånd.

Det kan være opgaver som omsorgssamtaler, tjenstlige samtaler, nyansættelser og medlemssamtaler.

Klubben sender fire gange om året et nyhedsbrev ud.

Vi deltager i de ERFA-møder og TR konferencer som HK Kommunal Sektor indkalder til.

Det er noget af det, som er synlige for jer.

Men der sker rigtigt meget kulisserne, som ikke altid er muligt, at drøfte med kollegaerne.

Der er rigtig mange uformelle/kaffemøder med ledelserne, som er utrolig vigtigt for tillidsrepræsentanterne. Gode relationer og tillid til hinanden, er med til, at i svære situationer er det lidt nemmere at have dialogen.

Og mange gange undgår vi også, at tingene udarter sig, da ledelserne får mulighed for at rette op på tingene, inden det ender med egentlige sager.

Vi samarbejder selvfølgelig også arbejdsmiljø-repræsentanter. Selv om vi har hver vores opgaveområde har vi også nogle fælles opgaveområder.

PowerPoint viser hvordan arbejdsmiljørepræsentanter og tillidsrepræsentanter arbejder sammen om arbejdsmiljøet.

**Klubben vil fremadrettet have fokus på kompetenceudvikling, så vi kommer til at står knivskarpt til fusionen.**

**HK-Sjælland**

Jeg har igen i år inviteret vores formand for sektorbestyrelsen med til generalforsamlingen, men desværre kunne han ikke deltage.

Men I slipper ikke for at høre lidt om det vi arbejder med.

Overordnet er hovedfokus på organisering, som er vigtig i forhold til at bevare den Danske Model

* Vi arbejder naturligvis også på at sikre ordentlige ansættelses- og løn vilkår
* Sikre tillidsrepræsentanterne, arbejdsmiljørepræsentanter, MED-repræsentanterne har gode betingelser
* Medlemsmøder f.eks. seniormøder med Sampension og PKA,
* Udfolde handleplaner fra HK Danmark og Kommunals kongresser
* Forskellige aktiviteter som klubberne skal arbejde med til gavn for medlemmerne og et af dem er ”Generationer på arbejdspladsen”, som jeg nu vil bede jer om, at drøfte ved bordene.

Brug lige 10 minutter på at udfylde spørgeskemaet, der ligger på bordene

**Det vi ser ind i 2025, er OK26 der går i gang med kampagneuger i september.**

Den opmærksomme lytter vil nu have bemærket, at jeg ikke har nævnt noget om Sundhedsreformen og fusionen til Region Øst Danmark.

Det er fordi vi har en ekspert der under evt. vil fortælle om Reformen og fusionen. Jeg kan dog sige, at reformen allerede har fået konsekvenser for nogle af vores kollegaer.

**Til sidst**

Til sidst vil jeg sige tak til bestyrelsen for deres opbakning og deres tålmodighed.